2.

Príloha III sa nahrádza takto: „PRÍLOHA III Merania, ktoré vykonávajú orgány dohľadu nad trhom, a overovanie súladu výrobku, ktoré vykonávajú orgány dohľadu nad trhom Tolerancie overovania stanovené v tejto prílohe sa vzťahujú iba na overovanie nameraných parametrov orgánmi členských štátov a výrobca alebo dovozca ich nesmie použiť ako povolené tolerancie pri určovaní hodnôt v technickej dokumentácii alebo pri interpretácii týchto hodnôt s cieľom dosiahnuť súlad alebo prezentovať lepší výkon. 1. MERANIA Na účely súladu a overovania súladu s uplatniteľnými požiadavkami tohto nariadenia sa vykonávajú merania a výpočty, pri ktorých sa uplatňujú harmonizované normy, ktorých referenčné čísla boli uverejnené v Úradnom vestníku Európskej únie, alebo iné spoľahlivé, presné a reprodukovateľné metódy, v ktorých sa zohľadňujú všeobecne uznávané najmodernejšie postupy a ktorých výsledky sa považujú za výsledky s nízkou mierou istoty. Počítače umiestňované na trh bez operačného systému schopného podporovať systém ACPI (Advanced Configuration and Power Interface) alebo podobný systém, sa musia otestovať s operačným systémom podporujúcim ACPI (alebo s podobným systémom). 2. OVEROVANIE SÚLADU VÝROBKU ORGÁNMI DOHĽADU NAD TRHOM Pri overovaní súladu modelu výrobku s požiadavkami stanovenými v prílohe II k tomuto nariadeniu podľa článku 3 ods. 2 smernice 2009/125/ES, pokiaľ ide o požiadavky uvedené v tejto prílohe, orgány členských štátov uplatňujú tento postup: 1. Orgány členských štátov overujú iba jednu jednotku modelu alebo modelové konfigurácie. 2. Model alebo modelová konfigurácia sú v súlade s uplatniteľnými požiadavkami, ak: a) hodnoty uvedené v technickej dokumentácii podľa bodu 2 prílohy IV k smernici 2009/125/ES (deklarované hodnoty) a prípadne hodnoty používané na výpočet týchto hodnôt nie sú pre výrobcu alebo dovozcu priaznivejšie než zodpovedajúce výsledky meraní vykonaných podľa jeho písmena g) a b) deklarované hodnoty spĺňajú požiadavky stanovené v tomto nariadení a prípadné požadované informácie o výrobku, ktoré uverejnil výrobca alebo dovozca, nezahŕňajú hodnoty, ktoré sú pre výrobcu alebo dovozcu priaznivejšie než deklarované hodnoty a c) ak orgány členských štátov skúšajú jednotku modelu alebo modelovú konfiguráciu podľa častí 3 až 5 tejto prílohy, určené hodnoty (hodnoty relevantných parametrov namerané pri testovaní, ako aj hodnoty vypočítané na základe týchto meraní) sú v súlade s príslušnými toleranciami overovania uvedenými v častiach 3 a 4 tejto prílohy a jednotka spĺňa požiadavky na povolenie správy napájania uvedené v časti 5 tejto prílohy. 3. Ak sa výsledky uvedené v bode 2 písm. a) alebo b) nedosiahnu, príslušný model a všetky modelové konfigurácie, na ktoré sa vzťahujú rovnaké informácie o výrobku (podľa prílohy II bodov 7.1.2 a 7.3.2), nie sú v súlade s týmto nariadením. 4. Ak sa výsledok uvedený v bode 2 písm. c) nedosiahne, orgány členských štátov vyberú na testovanie tri ďalšie jednotky toho istého modelu prípadne jednu alebo viac modelových konfigurácií, na ktoré sa vzťahujú rovnaké informácie o výrobku (podľa prílohy II bodov 7.1.2 a 7.3.2). 5. Model alebo modelová konfigurácia je v súlade s uplatniteľnými požiadavkami, ak pri týchto troch jednotkách aritmetický priemer určených hodnôt je v súlade s príslušnými toleranciami uvedenými v častiach 3 a 4 tejto prílohy a ak všetky jednotky spĺňajú požiadavky na povolenie správy napájania uvedené v časti 5 tejto prílohy. 6. Ak sa výsledok uvedený v bode 5 nedosiahne, príslušný model a všetky modelové konfigurácie, na ktoré sa vzťahujú rovnaké informácie o výrobku (uvedené v prílohe II bodoch 7.1.2 a 7.3.2), nie sú v súlade s týmto nariadením. 7. Orgány členských štátov poskytnú všetky relevantné informácie orgánom ostatných členských štátov a Komisii bezodkladne po prijatí rozhodnutia o nesúlade modelu podľa bodov 3 a 6. Orgány členských štátov používajú metódy merania a výpočtu stanovené v tejto prílohe. Orgány členských štátov uplatňujú na účely požiadaviek uvedených v tejto prílohe iba tolerancie overovania uvedené v častiach 3 a 4 tejto prílohy a používajú iba postup opísaný v bodoch 1 až 7. Žiadne iné tolerancie sa nesmú použiť. 3. ETEC, REŽIM SPÁNKU, REŽIM VYPNUTIA A STAV NAJNIŽŠEJ SPOTREBY ENERGIE: 1. V prípade vyšších požiadaviek na spotrebu energie ako 1,00 W, alebo v prípade, ak je výsledkom požiadaviek na spotrebu energie sformulovaných v TEC požiadavka na spotrebu energie vyššia ako 1,00 W najmenej v jednom režime napájania, vychádza sa z toho, že modelová konfigurácia spĺňa uplatniteľné požiadavky stanovené v bodoch 1.1, 1.2, 1.3, 1.4 2.2 a 2.3 prílohy II, ak výsledky skúšok neprekračujú príslušné tolerancie overovania uvedené v nasledujúcej tabuľke. Tolerancie overovania v prípade vyšších požiadaviek na spotrebu elektrickej energie ako 1,00 W Stanovené požiadavky Tolerancie overovania Príloha II body 1.1, 1.2, 1.3, 1.4 a 2.3 Určená hodnota nesmie prekročiť deklarovanú hodnotu o viac ako 7 %. Príloha II bod 2.2 (s dodatočnou povolenou hodnotou uvedenou v bode 2.4 a bez nej) Určená hodnota nesmie prekročiť deklarovanú hodnotu o viac ako 7 %. Požiadavku uvedenú v bode 2.2 možno navýšiť o dodatočné povolené hodnoty stanovené v prílohe II bode 2.4, ak je modelová konfigurácia umiestnená na trh so zapnutou funkčnosťou WOL v režime spánku. Modelová konfigurácia by sa mala skúšať so zapnutou aj vypnutou funkčnosťou WOL a mala by spĺňať obidve požiadavky. Ak sa modelová konfigurácia umiestňuje na trh bez spôsobilosti fungovať v sieti Ethernet, musí sa odskúšať bez zapnutej funkcie WOL. 2. V prípade požiadaviek na spotrebu energie, ktorá je nižšia alebo sa rovná 1,00 W, sa vychádza z toho, že modelová konfigurácia spĺňa uplatniteľné požiadavky stanovené v bodoch 3.1 a 4.1 prílohy II, ak výsledky skúšok neprekračujú príslušné tolerancie overovania uvedené v nasledujúcej tabuľke. Tolerancie overovania v prípade požiadaviek na spotrebu elektrickej energie 1,00 W a menej Stanovené požiadavky Tolerancie overovania Príloha II bod 3.1 (s dodatočnou kvótou uvedenou v bode 3.3 a bez nej) Určená hodnota nesmie prekročiť deklarovanú hodnotu o viac ako 0,10 W. Príloha II bod 4.1 (s dodatočnou kvótou uvedenou v bode 4.3 a bez nej) Určená hodnota nesmie prekročiť deklarovanú hodnotu o viac ako 0,10 W. Požiadavku uvedenú v bode 3.1 možno navýšiť o dodatočnú kvótu stanovenú v prílohe II bode 3.3, ak je modelová konfigurácia umiestnená na trh so „zobrazením informácií alebo stavu“. Požiadavku uvedenú v bode 4.1 možno navýšiť o dodatočnú kvótu stanovenú v prílohe II bode 4.3, ak je modelová konfigurácia umiestnená na trh so zapnutou funkčnosťou WOL v režime vypnutia. Modelová konfigurácia by sa mala skúšať so zapnutou aj vypnutou funkčnosťou WOL a mala by spĺňať obidve požiadavky. Ak sa modelová konfigurácia umiestňuje na trh bez spôsobilosti fungovať v sieti Ethernet, musí sa odskúšať bez zapnutej funkcie WOL. 4. ÚČINNOSŤ ZABUDOVANÉHO ZDROJA NAPÁJANIA Model je v súlade s uplatniteľnými požiadavkami stanovenými v prílohe II bode 5, ak výsledky skúšok neprekračujú príslušné tolerancie overovania uvedené v nasledujúcej tabuľke. Tolerancie overovania účinnosti zabudovaného zdroja napájania Stanovené požiadavky Tolerancie overovania Aritmetický priemer účinnosti v podmienkach záťaže vymedzený v prílohe II je nižší než uplatniteľné požiadavky na priemernú účinnosť v aktívnom režime. Určená hodnota nesmie byť nižšia ako deklarovaná hodnota o viac ako 2 %. Aritmetický priemer účinníka vymedzený v prílohe II je nižší než uplatniteľné požiadavky na účinník. Určená hodnota nesmie byť nižšia ako deklarovaná hodnota o viac ako 10 %. 5. POVOLENIE SPRÁVY NAPÁJANIA Pri overovaní súladu s požiadavkami stanovenými v bode 6.1 prílohy II orgány členských štátov použijú uplatniteľné postupy na meranie spotreby elektrickej energie po prepnutí zariadenia do príslušného režimu napájania funkciou správy napájania alebo podobnou funkciou. Pri overovaní súladu s požiadavkami stanovenými v bodoch 6.2.1 až 6.2.6 prílohy II sa vychádza z toho, že modelová konfigurácia spĺňa uplatniteľné požiadavky stanovené v: — bode 6.2.1, ak sa rýchlosť každého aktívneho ethernetového sieťového prepojenia s rýchlosťou 1 gigabit za sekundu (Gb/s) alebo vyššou stolového počítača, integrovaného stolového počítača alebo notebooku zníži, keď počítač prejde do režimu spánku alebo vypnutia s funkciou WOL; — bode 6.2.2, ak sa stolový počítač, integrovaný stolový počítač alebo notebook stane plne použiteľným vrátane vykreslenia každej pripojenej obrazovky do 5 sekúnd po iniciovaní prebudenia počas režimu spánku; — bode 6.2.3, ak obrazovka pripojená k stolovému počítaču, integrovanému stolovému počítaču alebo notebooku prejde do režimu spánku do 10 minút od začiatku nečinnosti používateľa; — bode 6.2.4, ak funkciu WOL pre režim spánku a vypnutia možno aktivovať a deaktivovať; — bode 6.2.5, ak stolový počítač, integrovaný stolový počítač alebo notebook prejde do režimu spánku do 30 minút od začiatku nečinnosti používateľa; — bode 6.2.6, ak používatelia môžu jednoducho aktivovať a deaktivovať každé bezdrôtové sieťové pripojenie a sú o aktivácii alebo deaktivácii bezdrôtového sieťového pripojenia jednoznačné informovaní pomocou svetelného alebo iného ekvivalentného signálu.“